চান্দিনা উপজেলা সংবাদদাতা : ঈদুল আযহার আর মাত্র ৩ দিন বাকি। ঢাকা-চট্টগ্রাম মহাসড়কে ধীর গতিতে যানবাহন চলাচলের কারণে ঈদে ঘরমুখো মানুষ এবং কোরবানির পশু বিক্রেতাদের মধ্যে জন্ম নিয়েছে হতাশার। অনেক আকাঙ্খার পর ঢাকা-চট্টগ্রাম মহাসড়ক চার লেন হলেও মেঘনা-গোমতী, মেঘনা এবং কাঁচপুর সেতু চারলেন না হওয়ায় যানজটে পড়তে হচ্ছে বিভিন্ন গন্তব্যের যাত্রীদের। গত বুধবার দিবাগত রাত থেকে শুরু হওয়া যানজট পুরোপুরি নিরসন করা সম্ভব হচ্ছে না। গতকাল শুক্রবার সকাল থেকে গাড়ির চাপ আরও বেড়ে যাওয়ায় প্রচ- যানজট লক্ষ্য করা যাচ্ছে এই সড়কে।